ທໍານຽບຂາວແລະສະພາ ຍັງເຈລະຈາກັນ ເລື້ອງ ການຍົກລະດັບໜີ້ສິນ ຂອງຊາດ
ທໍານຽບຂາວ ແລະຜູ້ນໍາສະພານິຕິບັນຍັດ ເຈລະຈາກັນ ໃນນາທີສຸດທ້າຍ ເພື່ອໃຫ້ບັນລຸຂໍ້ຕົກລົງກັນ ເລື້ອງຍົກລະດັບໜີ້ສິນຂອງຊາດ.
ທໍານຽບຂາວແລະຄະນະຜູ້ນໍາສູງສຸດຂອງສະພານິຕິບັນຍັດຂອງສະຫະລັດທໍາການພົບປະ ເຈລະຈາກັນໃນນາທີສຸດທ້າຍມື້ນີ້ ເພື່ອຫາທາງໃຫ້ບັນລຸຂໍ້ຕົກລົງກັນເພື່ອຮັບປະກັນວ່າ ລັດ ຖະບານມີເງິນພຽງພໍເພື່ອຮັບມືກັບລາຍຈ່າຍຂອງຕົນໄດ້ ລັດຖະສະພາຈະຕ້ອງໄດ້ອະນຸມັດໃຫ້ລັດຖະບານມີສິດກູ້ຢືມເງິນໄດ້ຫລາຍຂຶ້ນ ເພື່ອທີ່ຈະ ໃຫ້ກະຊວງການເງິນຂອງສະຫະລັດສາມາດຈ່າຍໜີ້ສິນຂອງຊາດໄດ້ ໃນອະດີດຜ່ານມາ ນັ້ນ ການເພີ່ມໜີ້ສິນຂອງຊາດແມ່ນໄດ້ມີຂຶ້ນເປັນປະຈໍາ ແຕ່ເທື່ອນີ້ ພວກສະມາຊິກພັກ Republican ໃນລັດຖະສະພາສະຫະລັດ ໄດ້ຮຽກຮ້ອງໃຫ້ຕັດຄ່າໃຊ້ຈ່າຍລົງຢ່າງຫລວງ ຫລາຍໂດຍບໍ່ໃຫ້ຂຶ້ນພາສີ ໃນຖານະເປັນເງື່ອນໄຂອັນໜຶ່ງສໍາລັບການອະນຸມັດໃຫ້ເພີ່ມ ລະດັບໜີ້ສິນຂອງລັດຖະບານຂຶ້ນໃນຄັ້ງນີ້ ເວລານີ້ ພວກສະມາຊິກພັກ Republican ຮຽກຮ້ອງໃຫ້ມີຂໍ້ຕົກລົງກັນລະຍະສັ້ນໃນ ທັນທີ ແລະໃຫ້ເອົາການອະພິປາຍກັນເລື້ອງການຍົກລະ ດັບໜີ້ສິນມາໂອ້ລົມກັນໃໝ່ ໃນປີໜ້າ ແຕ່ພວກສະມາຊິກພັກເດໂມກຣັດ ກັບຊຸກຍູ້ອີກແຜນການໜຶ່ງ ທີ່ໃຫ້ອະນຸມັດ ການເພີ່ມໜີ້ສິນຂອງຊາດຂຶ້ນ ໄປຈົນກາຍເວລາເລືອກຕັ້ງປະທານາທິບໍດີແລະສະມາຊິກ ລັດຖະສະພາໃນເດືອນພະຈິກໃນປີ 2012 ນັ້ນ ລັດຖະສະພາມີເວລາຮອດວັນອັງຄານມື້ຮືນີ້ ເພື່ອຍົກລະດັບໜີ້ສິນຂອງປະເທດ ກາຍ ຈໍານວນ 14 ພັນ 300 ຕື້ໂດລາ ບໍ່ດັ່ງນັ້ນແລ້ວ ກໍຈະສ່ຽງກັບການບໍ່ສາມາດຊໍາລະໜີ້ ສິນຫລາຍຢ່າງໄດ້ ສະພາສູງມີກໍານົດຈະລົງມະຕິກ່ຽວກັບຂໍ້ສະເໜີນຶ່ງກ່ຽວກັບການເພີ່ມລະດັບໜີ້ສິນໃນ ຕອນບ່າຍວັນອາທິດມື້ນີ້ ຊຶ່ງແມ່ນຕອນເດິກເຊົ້າວັນຈັນໃນປະເທດລາວ ຖ້າກະຊວງການເງິນໝົດເງິນ ການບໍ່ສາມາດຈ່າຍຄ່າໜີ້ສິນຂອງລັດຖະບານ ກໍອາດສາ ມາດເຮັດໃຫ້ຄ່າອັດຕາດອກເບ້ຍເງິນກູ້ສູງຂຶ້ນ ແລະຕະຫຼາດການເງິນໃນທົ່ວໂລກສ່ວນ ໃຫຍ່ ກໍຈະຕົກລາຄາ